**แผ่นข้อเท็จจริง**

**กองทุนสำหรับนายจ้าง**

กองทุนช่วยเหลือการจ้างงาน (EAF) ให้ความช่วยเหลือทางการเงินแก่ผู้ทุพพลภาพ หรือนายจ้างของผู้ทุพพลภาพ เพื่อการดัดแปลงเรื่องต่างๆที่เกี่ยวกับการทำงาน การจัดซื้ออุปกรณ์และบริการต่างๆ

กองทุนนี้สามารถนำมาใช้เพื่อช่วยผู้ทุพพลภาพที่ได้รับการจ้างงาน และผู้ที่จำเป็นต้องได้รับความช่วย เหลือในการหางานและในการเตรียมตัวทำงาน

ตัวอย่างของการมีสิทธิใช้กองทุน EAF รวมถึง

* การดัดแปลงสถานที่ทำงานและอุปกรณ์ เช่น เทคโนโลยีสิ่งอำนวยความสะดวก เครื่องมือสื่อสารและอิเล็กทรอนิกส์
* เครื่องมือเทคโนโลยีการสื่อสาร
* การเป็นล่ามภาษามือของออสเตรเลีย (Auslan)
* คอมพิวเตอร์ซอฟต์แวร์ และการยกระดับซอฟต์แวร์
* การปรับเปลี่ยนด้านวัตถุของสถานที่ทำงาน
* การดัดแปลงเพื่อการใช้พาหนะที่ใช้เครื่องยนต์
* การฝึกอบรมให้มีความตระหนักในสภาพหูหนวก
* การฝึกอบรมให้มีความตระหนักในสภาพทุพพลภาพ และ
* บริการช่วยเหลือเฉพาะทางที่เกี่ยวเนื่องกับการทำงานสำหรับลูกจ้างที่มีอาการเจ็บป่วยด้านสุขภาพจิตหรือมีความผิดปกติในการเรียนรู้

**เงินอุดหนุนค่าแรง**

เงินอุดหนุนค่าแรงเป็นสิ่งจูงใจทางการเงินให้นายจ้างทั้งหลายจ้างลูกจ้างที่ทุพพลภาพและลูกจ้างสูงอายุอยู่ต่อไป

ในฐานะนายจ้าง ท่านอาจมีสิทธิได้รับความช่วยเหลือทางการเงินเพื่อสนับสนุนการจ้างงานผู้ทุพพลภาพ ผ่านทางโครงการเงินอุดหนุนค่าแรงของบริการการจ้างงานผู้ทุพพลภาพ (DES) หรือ บริการการเริ่มงานใหม่สำหรับลูกจ้างสูงอายุ (Restart for Mature Workers)

หากต้องการทราบข้อมูลเพิ่มเติมเกี่ยวกับ EAF หรือเงินอุดหนุนค่าแรง โปรดไปที่เว็บไซต์: www.jobaccess.gov.au หรือโทรถึงที่ปรึกษาของ JobAccess ได้ที่หมายเลข 1800 464 800 ท่านต้องเสียค่าใช้จ่ายถ้าโทรจากโทรศัพท์มือถือ